stanford-oval/wikipedia huggingface dataset:
ATP World Tour Awards
Vuoden turnaukset

Palkinto annetaan turnauksille, jotka ovat toimineet ammattitaitoisesti ja tarjonneet parhaat olosuhteet ja tunnelman osallistujille. Jokaisesta turnauskategoriasta     (ATP World Tour Masters 1000, ATP World Tour 500 ja ATP World Tour 250) annetaan palkinto yhdelle turnaukselle. Palkinto on ATP-pelaajien äänestämä.
| Vuosi | ATP World Tour Masters 1000 | ATP World Tour 500 | ATP World Tour 250 |
| --- | --- | --- | --- |
| 1986 |  | Cincinnati | Stuttgart |
| 1987 |  | Stratton Mountain | Stuttgart |
| 1988 |  | Indianapolis | Stuttgart |
| 1989 |  | Indianapolis | Stuttgart |
| 1990 |  | Indianapolis | Memphis |
| 1991 |  | Indianapolis | Gstaad |
| 1992 |  | Indianapolis | Scottsdale |
| 1993 |  | Indianapolis | Scottsdale |
| 1994 |  | Indianapolis | Sun City |
| 1995 |  | Indianapolis | Tel Aviv |
| 1996 |  | Indianapolis | Gstaad |
| 1997 |  | Indianapolis | Kitzbühel |
| 1998 |  | Miami | Dubai |
| 1999 |  | Miami | Lyon & Scottsdale |
| 2000 |  | Miami | Halle |
| 2001 | Monte Carlo | Indianapolis | Shanghai |
| 2002 | Miami | Kitzbühel | Båstad |
| 2003 | Miami | Dubai | Houston & Båstad |
| 2004 | Miami | Dubai | Houston & Båstad |
| 2005 | Miami | Dubai | Båstad |
| 2006 | Miami | Dubai | Båstad |
| 2007 | Monte Carlo | Acapulco | Båstad |
| 2008 | Miami | Dubai | Båstad |
| 2009 | Shanghai | Dubai | Båstad |
| 2010 | Shanghai | Dubai | Båstad |
| 2011 | Shanghai | Dubai | Båstad |
| 2012 | Shanghai | Dubai | Båstad |
| 2013 | Shanghai | Dubai | Queen's Club |
| 2014 | Indian Wells | Dubai | Queen's Club |
| 2015 | Indian Wells | Queen's Club | Doha & St. Petersburg |
| 2016 | Indian Wells | Queen's Club | Stockholm & Winston-Salem |
| 2017 | Indian Wells | Acapulco | Doha |
Amorfiset metallit

Amorfinen (engl. amorphous) tarkoittaa ”muodotonta” tai ”ilman muotoa olevaa”. Amorfisten metallien rakenne ei ole kiteinen tai on vain heikosti osakiteinen, eli niillä ei ole säännöllistä tai järjestäytynyttä atomirakennetta. Amorfiset metallit ovat yleensä metalliseoksia ja niiden valmistus perustuu yleensä nopeaan jäähdytykseen sulasta. Kidettömän atomirakenteen takia amorfisilta metalleilta puuttuu materiaalia heikentävät raerajat, dislokaatiot ja pinoutumisvirheet.
Esimerkkejä amorfisista metalleista, mitta millimetreinä
Historia

Amorfiset metallit keksittiin 1952, kun Buckel ja Hilsch tutkivat ohuiden amorfisten filmien superkonduktiivista vaikutusta. Amorfisia metalleja alettiin kuitenkin tutkia enemmän vasta 1960-luvulla, kun Klement, Willens ja Duwez valmistivat Caltechissa amorfisen metalliseoksen kullasta ja piistä (Au75Si25). Heidän kehittämä nopean jäähdytyksen tekniikka mahdollisti myös muiden amorfisten metalliseosten kehittämisen ja tutkimisen. Kristalloitumisen estämiseksi jäähdytyksen tulee tapahtua nopeudella 106 K/s. Tämän jäähdytysnopeuden saavuttamiseksi, valmistettujen amorfisten metallien paksuus oli oltava alle 100µm.
1976 H. Liebermann ja C. Graham kehittivät menetelmän, jolla voidaan valmistaa amorfista metallia ohuina nauhoina nopeasti pyörivällä alijäähdytetyllä pyörällä. Heidän käyttämä metalliseos sisälsi rautaa, nikkeliä, fosforia ja booria, mikä tunnetaan nykyään kauppanimellä Metglas. Sitä käytetään nykyään pienihäviöisissä voimavirtamuuntajissa.
1980-luvun alussa onnistuttiin valmistamaan 5 mm halkaisijaltaan olevia sauvoja palladium-, lyijy- ja antimoniseoksesta etsaamalla ja sen jälkeen suorittamalla useita lämmitys-jäähdytys-syklejä. Boorioksidivirtauksella paksuus saatiin kasvatettua jopa yhteen senttimetriin.
1990-luvulla kehitettiin useita metalliseoksia, joista voitiin valmistaa amorfisia metalliseoksia jäähdytysnopeudella 1 K/s. Tämä mahdollisti amorfisten metalliseosten bulkkituotannon, ja valettujen amorfisten metalliseoslaattojen paksuuden kasvamisen jopa useisiin senttimetreihin.
2004 Virginian yliopiston tutkimusryhmä ja Oak Ridgen kansallinen laboratorio onnistuivat erillään valmistamaan amorfista terästä, joka huoneenlämmössä ei ole magneettista ja on mekaanisesti huomattavasti normaalia terästä vahvempaa.
Ominaisuudet

Toisin kuin perinteisten kiteisten metallimateriaalien, amorfisten metallien atomitason rakenne on järjestäytymätön ja tiivis. Atomien järjestäytyminen muistuttaakin lähinnä lasien atomijärjestystä. Tämä rakenne saavutetaan metallin nopealla jäähdyttämisellä (ainakin 1 °C/s), jolloin kiteet eivät ehdi ydintyä. Nopean jäähdytyksen ohella amorfisen metallin valmistuksessa on keskeistä, että joukossa on atomikooltaan ainakin 12 % eroavia metalleja. Yleensä amorfiset metallit ovat vähintään kolmen metallin seoksia ja käytettyjen metallien sekoitusentalpian on oltava negatiivinen.
Tiheästä pakkautumisesta seuraa myös amorfisen metalliseoksen korkeampi viskositeetti ja hieman korkeampi tiheys (kg/m3) kuin kristallisella muodollaan. Amorfisen metallin valmistukseen vaadittu nopea jäähdytys rajoittaa tuotettavan kappaleen kokoa, mutta selkeän sulamispisteen puuttuminen tekee muoveille käytettyjen muokkausmenetelmien kuten ruiskuvalun mahdolliseksi. Amorfinen metalli myös kutistuu jäähtyessään vähemmän.
Ominaisuudet > Mekaaniset ja kemialliset ominaisuudet

Amorfisilla metalleilla on tyypillisesti korkea Youngin moduuli (jopa yli 100 MPa) ja etenkin zirkonium-pohjaiset amorfiset metalliseokset ovat osoittautuneet mekaanisesti vahvoiksi. Niillä on myös niobium-, tantaali-, titaani- ja kromi-seosten ohella hyvä myötölujuus ja korroosion kesto. Rauta- ja koboltti-pohjaisilla amorfisilla metalliseoksilla on puolestaan todettu erinomaisia magneettisia ominaisuuksia.  Magnesium- ja kalsium-pitoiset seokset ovat biologisesti aktiivisia ja niiden murtolujuus on hyvin lähellä luun ominaisuuksia.
Amorfiset metallit jakavat kuitenkin laseille tyypillisiä ei haluttuja ominaisuuksia, kuten haurauden etenkin vetorasituksessa. Vetolujuutta on pyritty nostamaan mm. nanoparttikeleita lisäämällä ja palladium-pohjaisten seoksien murtolujuus on osoittautunut lupaavaksi nousten lähelle vahvimpien terästen arvoja.
Sovellukset

Yksi kaupallisesti tuotettu amorfisen metallin sovellus on Vitreloy 1, joka sisältää 41,2 % zirkoniumia, 13,8 % titaania, 12,5 % kuparia, 10 % nikkeliä ja 22,5 % berylliumia. Vitreloy 1 kehitettiin vuonna 1992 Kalifornian teknillisen instituutin energialaitoksen ja NASAn yhteistyönä, kun he yrittivät löytää uusia ilmakehän ja avaruuden aineita. Kovuutensa ja elastisuutensa vuoksi sitä käytetään mm. golfpalloissa, suksissa, pesäpalloissa ja tennismailoissa.
Muita tunnettuja sovelluksia on Ti40Cu36Pd14Zr10 ja Mg60Zn35Ca5, joiden hyötykäyttöä lääketieteessä tutkitaan. Ti40Cu36Pd14Zr10 ei uskota aiheuttavan karsinogeeneja ja se on kolme kertaa vahvempaa kuin titaani. Se on melkein yhtä joustavaa kuin luut ja sillä on korkea rasituksen kestävyys. Muokkaamalla metallin rakennetta lasersäteillä, voidaan se biologisesti liittää luuhun. Metallia Mg60Zn35Ca5:a tutkitaan sen biomateriaalisuutensa vuoksi. Mg60Zn35Ca5:n voitaisiin hyödyntää luihin kiinnitettäviksi ruuveiksi, neuloiksi tai laatoiksi.
Amorfisten metallien kehitys on vielä aluillaan, ja tarvitaan monia testejä ennen kuin niitä voi käyttää esimerkiksi ilmailuissa tai autoissa. Tällä hetkellä amorfisia metalleja käytetään urheiluvälineiden ja lääketieteen lisäksi partaterissä, panssareissa, kännyköiden kuorissa ja joissain kelloissa sekä sormuksissa.[lähde? ]
Lunda (kuningaskunta)

| Lunda > 1500-luku–1898 |
| --- | --- |
   Lunda ja sen vaikutuspiiri vihreällä 1700-luvulla. 
Valtiomuoto:  monarkia
Edeltäjä:  lundaheimoja
Seuraajat:  Kongon vapaavaltio ja Portugalin Länsi-Afrikka
Lundan kuningaskunta oli valtio Keski-Afrikassa nykyisen koillisen Angolan ja läntisen Kongon demokraattinen tasavallan alueella.
Lundat asuivat Barotsemaan alueella jo aiemmin, mutta kuningaskunnan perustivat 1500-luvulla Luban kuningaskunnasta tulleet valloittajat. 1600- ja 1700-lukujen aikana lundalaiset sotilaat ja seikkailijat valloittivat alueita Lundan ympäristöstä ja perustivat pieniä uusia kuningaskuntia, kuten Kasenjen ja Kazemben.
Lunda oli valtioliitto, joka koostui hallitsijan ydinalueista Katangassa, sitä ympäröivistä maakunnista, autonomisista veroja maksavista kauemmista alueista ja itsenäisistä valtioista, joita yhdisti lundalainen kulttuuri. Lunda kävi kauppaa sekä arabien että portugalilaisten kanssa ja myi erityisesti norsunluuta ja orjia.
Lunda oli voimakkaimmillaan 1800-luvun puolivälissä, jonka jälkeen se heikkeni lähellä asuneiden chokwejen hyökkäyksistä. Portugalin sotajoukot saapuivat Angolasta maan länsiosiin 1884 ja belgialaiset Kongon vapaavaltiosta tulivat koillisosiin 1898. Lopulta maa jaettiin portugalilaisten ja belgialaisten kesken. Viimeiset Lundan johtajat vangittiin ja teloitettiin 1909.
Lundahl

Lundahl on muun muassa seuraavien henkilöiden sukunimi:
Amélie Lundahl (1850–1914), suomalainen taidemaalari
Arthur Lundahl (1844–1879), suomalainen näyttelijä
Augusta Lundahl (1811–1892), suomalainen runoilija
Fanny Lundahl-Sundblad (1853–1918), suomalainen taidemaalari
Gustaf Lundahl (1783–1846), suomalainen kauppaneuvos
Gustaf Lundahl (1814–1844), suomalainen tähtitieteilijä ja professori
Joel Lundahl (k. 1918), suomalainen punakaartilainen
Julius Ferdinand Lundahl (1818–1854), suomalainen virkamies, kielenkääntäjä ja runoilija
Karl Lundahl (1818–1855), suomalainen lääkäri ja luonnontutkija
Karoliina Lundahl (s. 1968), suomalainen painonnostaja ja kuulantyöntäjä
Lars Lundahl (1840–1905), suomalainen runoilija
Lars Väinö Lundahl (1875–1937), suomalainen everstiluutnantti, pataljoonankomentaja ja poliisimestari
Selma Lundahl (1853–1934), suomalainen näyttelijä, Arthur Lundahlin puoliso
| --- | --- |
: Tällä täsmennyssivulla luetellaan henkilöitä, joilla on sama sukunimi.
Aouste

Aouste
Aouste on kunta Ardennesin departementissa Champagne-Ardennen hallintoalueella Ranskassa. Kunnassa oli 208 asukasta vuoden 1999 väestönlaskennassa. Aousten pinta-ala on 13 neliökilometriä.
Ap

Ap tarkoittaa seuraavia:
aamupäivä, ap., vuorokaudenaika
Advanced Placement, AP, kansainvälinen ylioppilastutkinto
Advance Patrol, AP, ruotsalainen hip hop -yhtye
Air One, IATA-koodi AP, lentoyhtiö
Akateeminen puhallinorkesteri, AP, Helsingissä toimiva puhallinorkesteri
alempi palkkaluokka, ap., virkasuhteisen työntekijän palkan määräävä luokka
AP, jarruja valmistava yritys
asemapäällikkö, ap., rautatieammattinimike
asetoniperoksidi, AP, kemiallinen yhdiste
Associated Press, AP, yhdysvaltalainen uutistoimisto
atomipaino, ap, atomin painon suhteessa yhden protonin painoon ilmoittava suure
autonominen piirikunta, AP, hallintoaluetyyppi
koevedos, A.P., englannin sanoista artist’s proof, ennen sarjan painamista valmistettava koekuva
langattoman verkon tukiasema, AP, englannin ilmauksesta access point, tietoliikennelaite
Pakistan, siviililentokoneiden kansallisuustunnus AP, valtio
panssariammus, AP, englannin sanoista armour piercing, liike-energian avulla panssaroinnin läpäisevä tykinammus.
Aloituspostaaja, AP, sosiaalisen median kieli
AP-teoria, antagonistinen pleiotropia, ikääntymistä koskeva teoria.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ap”, voi hakea sivunnimihaulla, laajalla sivunnimihaulla tai tekstihaulla.
Alphabus

Alphasat Pariisin ilmailunäyttelyssä.
Alphabus-satelliitti on Euroopan avaruusjärjestön ESAn ja Ranskan avaruusjärjestön CNESin yhteistyönä kehittämä tietoliikennesatelliitti, jonka lähetysteho on 12-18 kW. Tietoliikennesatelliitiksi se on varsin suuri. Sen kehitystyö alkoi vuonna 2002.
Aikanaan satelliittia valmistavat ranskalais-italialainen Alcatel Alenia Space- ja eurooppalainen EADS Astrium -yhtiö yhdessä. Tähän asti ne ovat kilpailleet Spacebus- ja Eurostar-tietoliikennesatelliiteillaan keskenään ja Yhdysvalloissa toimivia SS/Loral- ja Boeing-yhtiöitä vastaan.
Aiheesta muualla

Alphabus/Alphasat / Telecommunications & Integrated Applications Our Activities / ESA.  8.1.2013. Viitattu 23.8.2018 (englanniksi) .
Krebs, Gunter Dirk: Alphasat (Inmarsat-4A F4) Gunter's Space Page.  11.12.2017. Viitattu 23.8.2018 (englanniksi) .
Ankeriasjärvi (kaupunginosa)

| Ankeriasjärvi |
| --- | --- |
 Kuunsilta-katua.
Kaupunki:  Jyväskylä
Suuralue:  Lohikoski–Seppälänkangas; Huhtasuon suuralue
Kaupunginosa nro:  64
Väkiluku:  220 (2020)
Osa-alueet:  Palokärki, Vääräjärvi
Ankeriasjärvi on Jyväskylän 64. kaupunginosa Laukaan rajalla. Sen asutus koostuu Huhtasuon yhteydessä olevasta Vääräjärven asuinalueesta sekä Ankeriasjärveä ympäröivästä hajanaisesta asutuksesta. Myös pieni osa Palokankaan teollisuusalueesta kuuluu kaupunginosaan.
Tilastollisessa aluejaossa Ankeriasjärven kaupunginosaa vastaavat Palokärjen ja Vääräjärven pienalueet, joista ensiksi mainittu kuuluu Lohikoski–Seppälänkankaan suuralueeseen ja toiseksi mainittu Huhtasuon suuralueeseen. Palokärjen pienalueeseen kuuluu myös lähes koko Tyyppälän kaupunginosa.
Kaupunginosan asukasluku oli 220 vuoden 2020 lopussa. Kaupunginosa muodostettiin vuoden 2009 alussa, sitä ennen alue kuului Jyväskylän maalaiskuntaan.
Markku Rantala

Markku Juhani Rantala (4. elokuuta 1950 Helsinki – 14. syyskuuta 2007 Helsinki) oli suomalainen taidemaalari. Hän valmistui Vapaasta taidekoulusta vuonna 1980 ja opiskeli sittemmin myös avoimessa yliopistossa länsimaista filosofiaa ja logiikkaa sekä sosiaalipsykologiaa. Vuonna 1999 hän aloitti buddhalaisen filosofian opiskelun Ani Sherabin johdolla.
Rantala teki debyyttinsä Taidehallissa, Helsingissä vuonna 1979. Hän sai töitään esille Suomen lisäksi Ruotsiin, Norjaan, Latviaan, Liettuaan ja Belgiaan. Hän järjesti omia yksityisnäyttelyitään vuodesta 1980 lähtien. Hänen töitään on otettu muiden muassa Kiasmaan ja eri kaupunkien kokoelmiin.
Rantala opetti maalausta Vapaassa taidekoulussa vuosina 1983–93 ja toimi Taidemaalariliiton varapuheenjohtajana.
American Library Association

American Library Association (ALA) on Yhdysvalloissa toimiva kirjastoja ja kirjastokoulutusta edistävä, voittoa tavoittelematon yhdistys. Yhdistys toimii kansainvälisesti ja on maailman vanhin ja suurin kirjasto-organisaatio, johon kuuluu yli 62 000 jäsentä.
Markku Rahikkala

Markku Rahikkala (s. 10. huhtikuuta 1947 Jyväskylän maalaiskunta) oli Nokian kaupunginjohtaja vuodesta 1998 vuoden 2010 syksyyn saakka. Hän toimi Nokian suunnittelu- ja kauppalansihteerinä 1970-luvulla ja kaupunginsihteeriksi hänet valittiin vuoden 1977 alusta. Puoluekannaltaan Rahikkala on sosiaalidemokraatti.
Mainenrastas

| Mainenrastas |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Amerikanrastaat Catharus
Laji::  bicknelli
Kaksiosainen nimi
 Catharus bicknelli  (Ridgway, 1882) 
Katso myös
   Mainenrastas Wikispeciesissä   Mainenrastas Commonsissa 
Infobox OKNimi-testi OKIUCN-testi OK: 
Mainenrastas (Catharus bicknelli) on rastaiden heimoon kuuluva varpuslintu.
Tuntomerkit

Mainenrastas on 16–17 cm pitkä ja 26–30 grammaa painava. Sen selkäpuoli on ruskeanharmaa ja sillä on kastanjanruskea pyrstö. Sillä on harmaa naama, jossa on vaaleita viiruja.
Levinneisyys

Mainenrastas pesii Kanadan kaakkoisosissa ja Yhdysvaltain koillisosissa. Se talvehtii Länsi-Intian saaristossa. Lajin kannaksi arvioidaan 95 000–126 000 yksilöä. Mainenrastas on luokiteltu vaarantuneeksi, koska sen kanta on pienenemässä ja sitä uhkaavat elinympäristöjen tuhoutuminen sekä pesimä- että talvehtimisalueilla.
Elinympäristö

Mainenrastas pesii vuoristoissa pihta- ja kuusimetsissä. Sitä tavataan yli 900 metrin korkeudella, usein lähellä puurajaa.
Lisääntyminen

Mainenrastas tekee pesänsä pieneen puuhun tai pensaaseen. Pesäkuppi rakennetaan korsista ja sammalesta. Mainenrastas munii 3–4 sinivihreää munaa, joissa on vaaleanruskeita täpliä.
MTV:n kulttuuripalkinto

MTV:n kulttuuripalkinto on MTV-televisioyhtiön vuosina 1977–1999 jakama suomalainen kulttuuripalkinto. Se jaettiin ensi kerran Oy Mainos-TV-Reklam Ab:n 20-vuotisjuhlan kunniaksi 1977.  MTV:n ohjelma-asiain neuvottelukunnan vuosittain jakaman palkinnon tavoitteena on ”rohkaista taiteilijoiden ja tiedemiesten suomalaisen kulttuurin hyväksi tekemää korkean tason luovaa ja yksilöllistä työtä”. Vuonna 1981 palkinnon arvo oli 20 000 markkaa ja vuonna 1995 se oli 50 000 markkaa.
Palkittuja

1977: oopperalaulaja Martti Talvela
1978: kirjailija Eeva Joenpelto
1979: professori Kari Cantell
1980: akateemikko Jorma K. Miettinen
1981: professori Erkki Ala-Könni
1982: säveltäjä Einar Englund
1983: professori Teuvo Kohonen
1984: professori Björn Kurtén
1985: tanssitaiteilija Jorma Uotinen
1986: tekstiilitaiteilija Irma Kukkasjärvi
1987: teatterinjohtaja Lasse Pöysti
1988: professori Pirjo Mäkelä
1989: säveltäjä Paavo Heininen
1990: kielentutkija Marjut Aikio
1991: kapellimestari Osmo Vänskä
1992: professori Juha Siltala
1993: näyttelijä, muusikko Vesa-Matti Loiri
1994: näyttelijä Esko Salminen
1995: professori Jorma Palo
1996: valokuvaaja Esko Männikkö
1997: oopperalaulaja Karita Mattila
1998: kuvataiteilija Kuutti Lavonen
1999: rehtori Yrjö Sotamaa
Lundazi

| Lundazi |
| --- | --- |
 Lundazin piirin hallintorakennus
 Lundazi
 Koordinaatit: 12°17′50″S, 33°10′20″E 
Valtio:   Sambia
Maakunta:  Itäinen maakunta
Piiri:  Lundazin piiri
Aikavyöhyke:  UTC+2
Infobox OKVirheellinen NIMI-arvo: 
Lundazi on Sambian Itäisessä maakunnassa sijaitseva kaupunki. Kaupunki sijaitsee aivan maan itäisimmässä osassa Malawin rajan tuntumassa lähellä paikkaa, jossa Lundazi- ja Mzuzi-joet yhtyvät toisiinsa. Lundazin kaupunki on nimetty Lundazi-joen mukaan, joskin joki on nykyään padottu.
Englantilainen Errol Button rakennutti vuonna 1948 jokien yhtymäkohdan luo normannialaistyylisen linnan, joka on edelleen pystyssä. Linnan lisäksi Lundazissa on edelleen jäljellä monia muitakin samantyylisiä rakennuksia. Yhdessä normannialaistyylisessä linnassa toimii nykyisin hotelli. Kaupungin asukkaiden tärkeimmät tulonlähteet ovat maanviljely sekä kauppa. Kaupungissa on myös kouluja sekä lentokoneiden kiitotie.
Kaupungin asukkaista suurin osa kuuluu tumbuka-, chewa- sekä ngoniheimoihin ja valtaosa kaupungin asukkaista puhuu tumbukaa.
Aiheesta muualla

Kuvia tai muita tiedostoja aiheesta Lundazi Wikimedia Commonsissa
Luettelo Yhdistyneiden kansakuntien turvallisuusneuvoston vaihtuvista jäsenvaltioista

Vuodesta 1966 Yhdistyneiden kansakuntien turvallisuusneuvostossa on ollut viiden pysyvän jäsenmaan (Kiina, Ranska, Venäjä, Yhdistynyt kuningaskunta, Yhdysvallat) lisäksi 10 vaaleilla valittua jäsenmaata siten, että jokainen maanosa on edustettuna. Vaihtuvilla jäsenillä ei ole veto-oikeutta.
Afrikasta 3 jäsenmaata
Aasiasta ja Tyynenmeren  maista 2 jäsenmaata
Latinalaisesta Amerikasta ja Karibianmeren maista 2 jäsenmaata
Länsi-Euroopasta (ml.  Australia,Kanada, Turkki ja Uusi-Seelanti) 2 jäsenmaata
Itä-Euroopasta on 1 jäsenmaa
Afrikan ryhmä
  Aasia-Tyynenmeren  ryhmä
  Itä-Euroopan ryhmä
  Latinalaisen Amerikan ja Karibian ryhmä
  Länsi-Euroopan ja muut ryhmät
  YK:n jäsenvaltio joka ei kuulu mihinkään äänestysryhmään
  Ei-YK:n jäsenvaltio tai alue
Yhdistyneiden kansakuntien turvallisuusneuvoston vaihtuvat jäsenvaltiot

Lähteet:
Yhdistyneiden kansakuntien turvallisuusneuvoston vaihtuvat jäsenvaltiot > Jäsenyys vuosittain > 1946–1965

| Vuosi | Latinalainen  Amerikka | Latinalainen  Amerikka | Kansainyhteisö | Itä-Eurooppa   & Aasia | Lähi-itä | Länsi-Eurooppa |
| --- | --- | --- | --- | --- | --- | --- |
| 1946 |  Brasilia |  Meksiko |  Australia |  Puola |  Egypti |  Alankomaat |
| 1947 |  Brasilia |  Kolumbia |  Australia |  Puola |  Syyria |  Belgia |
| 1948 |  Argentiina |  Kolumbia |  Kanada |  Ukrainan SNT |  Syyria |  Belgia |
| 1949 |  Argentiina |  Kuuba |  Kanada |  Ukrainan SNT |  Egypti |  Norja |
| 1950 |  Ecuador |  Kuuba |  Intia |  Jugoslavia |  Egypti |  Norja |
| 1951 |  Ecuador |  Brasilia |  Intia |  Jugoslavia |  Turkki |  Alankomaat |
| 1952 |  Chile |  Brasilia |  Pakistan |  Kreikka |  Turkki |  Alankomaat |
| 1953 |  Chile |  Kolumbia |  Pakistan |  Kreikka |  Libanon |  Tanska |
| 1954 |  Brasilia |  Kolumbia |  Uusi-Seelanti |  Turkki |  Libanon |  Tanska |
| 1955 |  Brasilia |  Peru |  Uusi-Seelanti |  Turkki |  Iran |  Belgia |
| 1956 |  Kuuba |  Peru |  Australia |  Jugoslavia |  Iran |  Belgia |
| 1957 |  Kuuba |  Kolumbia |  Australia |  Filippiinit |  Irak |  Ruotsi |
| 1958 |  Panama |  Kolumbia |  Kanada |  Japani |  Irak |  Ruotsi |
| 1959 |  Panama |  Argentiina |  Kanada |  Japani |  Tunisia |  Italia |
| 1960 |  Ecuador |  Argentiina |  Ceylon |  Puola |  Tunisia |  Italia |
| 1961 |  Ecuador |  Chile |  Ceylon |  Turkki |  Yhdistynyt arabitasavalta |  Liberia |
| 1962 |  Venezuela |  Chile |  Ghana |  Romania |  Yhdistynyt arabitasavalta |  Irlanti |
| 1963 |  Venezuela |  Brasilia |  Ghana |  Filippiinit |  Marokko |  Norja |
| 1964 |  Bolivia |  Brasilia |  Norsunluurannikko |  Tšekkoslovakia |  Marokko |  Norja |
| 1965 |  Bolivia |  Uruguay |  Norsunluurannikko |  Malesia |  Jordania |  Alankomaat |
Angelos

Angelos (m.kreik. Ἄγγελος) oli ylimyssuku Bysantin valtakunnassa. Suvun historian näkyvin vaihe oli, kun Angelos-suvun keisarit hallitsivat Bysanttia vuosina 1185–1204. Keisareina Angelokset olivat heikkoja hallitsijoita, eivätkä onnistuneet estämään Bysantin keskusmahdin heikkenemistä ja sen ongelmien kärjistymistä.
Mika Waltarin kaunokirjallinen teos Johannes Angelos kuvaa ylimyssukuun kuuluneen miehen vaiheita 1400-luvun Konstantinopolissa.
Luettelo sukuun kuuluneista keisareista

Isaak II Angelos (Ἰσαάκιος Ἄγγελος, 1156–1204, hallitsi 1185–1195), Aleksios I:n tyttären Theodoran pojanpoika. Tuli uudelleen valtaistuimelle vuosiksi 1203–1204. Hänen hallituskaudellaan Bulgaria irrottautui Bysantin alaisuudesta. Kolmas ristiretki tehtiin Bysantin halki, ja ristiretkeläiset kohtelivat maata kuin valloitettua aluetta.
Aleksios III Angelos (Ἀλέξιος Ἄγγελος, 1153–1211, hallitsi 1195–1203), Isaak II:n veli. Aleksios joutui paavi Innocentius III:n käynnistämän neljännen ristiretken kohteeksi, kun myös Venetsian doge Enrico Dandolo hyväksyi suunnitelman hyökätä Bysantin kimppuun.
Aleksios IV Angelos (Ἀλέξιος Ἄγγελος, 1182–1204, hallitsi 1203–1204), Isaak II:n poika. Hän liittoutui ristiretkeläisten kanssa Aleksios III:tta vastaan saadakseen keisariuden itselleen. Näin Isaak ja Aleksios IV pääsivät valtaan, mutta he eivät pystyneet täyttämään ristiretkeläisille antamiaan lupauksia, joten he joutuivat väistymään.
Isaak II Angelos (hallitsi 1203–1204) kanssahallitsijana poikansa kanssa.
Aleksios V Dukas Murzurfilos (Ἀλέξιος Δούκας Μούρτζουφλος), 1140–1204, hallitsi 1204), Aleksios III:n vävy. Ristiretkeläiset nostivat hänet valtaan lyhyeksi aikaa, mutta vetivät häneltä tukensa ja perustivat Latinalaisen keisarikunnan.
Aiheesta muualla

Kuvia tai muita tiedostoja aiheesta Angelos Wikimedia Commonsissa
Art house

Art house tarkoittaa seuraavia:
taide-elokuva
Art House, suomalainen kirjankustantamo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Art house”, voi hakea sivunnimihaulla, laajalla sivunnimihaulla tai tekstihaulla.